2016 நவம்பர் 8 ஆம் தேதி அன்று காலை முதல் சமூக வலைத்தளத்தை ஒருவித பரபரப்பு தொற்றிக்கொண்டது, பிரதம மந்திரி இரவு மக்களிடையே உரையாற்ற போகிறார் என்ற செய்தி வெகுவாக பரவியது. எந்த அறிவிப்பும் இல்லாமல் பிரதமர் மக்களிடையே உரையாற்றுவது இந்தியா போன்ற நாட்டில் ஒரு சாதாரண விஷயம் அல்ல, மேலும் 2 மாதங்களுக்கு முன் தான் பாகிஸ்தான் எல்லைக்குள் சென்று தீவிரவாதி முகாமின் மீது இந்தியப்படை சர்ஜிக்கல் ஸ்ட்ரைக் செய்திருந்தது. இது போர் அறிவிப்பாக கூட இருக்கலாம் என்று மக்கள் அச்சம் கொள்ள தொடங்கினர், வரவிருக்கும் அறிவிப்பு போருக்கு ஒத்த பொருளாதார சேதத்தையும், உயிர் சேதத்தையும் ஏற்படுத்தும் என்பதை யாரும் அப்போது உணரவில்லை.